LidanRubinov/Halacha-QA huggingface dataset:
שאלה: למה אלוקים נותן למחבלים להרוג לומדי תורה צדיקים??: אני מאמין באלוקים ושומר תורה ומצוות אבל יש משהו שאני לא מבין. ראיתי בכמה הרצאות של רבנים שאם מישהו שומר תורה ומצוות מובטח לו שלא יקרה לו שום רע ושהוא לא יפגע.למה אז כל הרבה דתיים נדקרים נפגעים או מתים מפיגועים.למשל היה מזמן פיגוע בבית של משפחה חרדית וכל המשפחה מתה.זה קצת השפיע עליי כי חשבתי שאלוקים ישמור עלי ושהוא לא ייתן לשום רע לקרות לי.תוכל להתייחס לדברי ולהסביר לי?
תשובה: הנהגת ד  בעולם היא בשני אופנים. האחד הוא הנהגת המשפט, שבה כל בריה נידונה על פי מעשיה הנוכחיים. השני הוא הנהגת הייחוד, שבה המגמה האלוקית לבירור העולם לפעמים דוחה את מימוש השכר לצדיק או העונש לרשע. הדחיה אינה ביטול, אלא דחייה בזמן או מקום, כגון שכר אין סופי בעוה"ב וכאב בעוה"ז. צדיקים שמתים באופנים מעין אלו, הוא בהנהגת הייחוד על פי רוב (אם כי לעיתים הצדיקים אינם גמורים והמיתה הזו מזככת את נשמתם למדריגה עליונה מאד. וכעין שאמרו צדיק גמור צדיק וטוב לו, צדיק שאינו גמור צדיק ורע לו). על פי רוב לא ראוי היה שימותו כך מצד מעשיהם הפרטיים, אך מצד ההנהגה הכללית הקב"ה מוביל כך את המציאות מטעמים שעינינו הקטנות אינן יכולות לזהות באופן ספציפי, אך יכולות להבחין בקוים כלליים, כגון כפרת הצדיק על הדור או הצורך בבירור חריף יותר של העם את עמדתו הרוחנית והלאומית, ולכן ד  נותן לרע להופיע במלוא עוזו דהיינו במיתת צדיקי הדור כחלק מהבירור עז הפנים. שופט כל הארץ תמיד עושה משפט. אולם המשפט שלו לעיתים גלוי לנו על פי מעשינו, ולעיתים נשגב מהבנתנו, והוא בייחוד עליון שאינו מושג כעת. שאלה זו כבר העלו אדם, אברהם, דוד ואיוב, וגם רבותינו התנאים והראשונים, והכלל בזה הוא כפי שכתבתי ע"פ דברי רבינו הרמח"ל בדעת תבונות- "אז יקראונני ולא אענה"  (ישעיהו כט, טו), "ותהי האמת נעדרת וסר מרע משתולל", זה יקרא הסתר הגמור העשוי רק כדי לגלות אחר כך תיקון שלם, וכמו שאמר הכתוב (ישעיהו נט, טז), "ותושע לו זרועו וצדקתו היא סמכתהו". והיינו, כי לפי הסדר והנהגה הזאת אין משגיחין על הזכות או החובה, אלא ההנהגה נוהגת לפי סדריה, דהיינו, להניח תגבורת לרע כדי להראות אחר כך שליטת הטוב. וכל זמן תגבורת הרע, הנה גם הטובים יצטרכו לעמוד תחת עוני הרע, לא מפני שהדין כך, אלא שהשעה צריכה לכך. כי על כל פנים, אחר כך יקבלו שכר שלם כשיחזור הטוב ויגלה וישלוט, כפי הרעה שסבלו מתחילה, כמו שכתוב (תהלים צ, טו), "שמחנו כימות עניתנו" וגו. אך כל זמן תגבורת הרע לא יועיל זכותם להנצל ממנו, וכענין הכתוב (עמוס ה, יג), "לכן המשכיל בעת ההיא ידום כי עת רעה היא". ולא עוד, אלא שבהיות מטבע הרע כל קלקול והשחתת סדר, על כן לא די שלא יועיל הזכות לצדיקים להנצל מן הרעה, אלא שאדרבא, אנשי רע יצליחו, והשעה תשחק להם, והישרים מעונים ונדכאים, וכמו שאמרו (סוטה מט ע"א), "בעקבות משיחא חוצפא יסגי וכו  חכמת סופרים תסרח" וכו. והכתוב עצמו (ישעיהו נט, טו), "ותהי האמת נעדרת וסר מרע משתולל" וגו. נמצא, שאם האדון ב"ה רוצה לנהג העולם לפי הנהגת היחוד - להכיר האור מתוך החושך ולעשות שהרע עצמו יחזור לטוב, הנה יצטרך לתת תגבורת לרע בלא השקיף אל זכות הצדיקים  אדרבא, אז נבנו עושי רשעה, והצדיקים - נשפל ראשם לעפר. ואחר זה יגלה ממשלתו, ופרי הגילוי יהיה להחזיר הרע עצמו לטוב, ולא יהיה עוד רע אלא טוב בעולם, ואז יקבלו הצדיקים שכרם, ולא קודם לכן" ישועות ונחמות
שאלה: המשך דבש של   דרומה  : בהמשך לשאלה: מבירור מול בד"צ העדה החרדית נאמר לי ש"דרומה" הנו מפעל בבעלות חרדית שאינה מעוניינת בהשגחה של הרבנות מטעם ה"ציוניים". המפעל נמצא תחת השגחתה של בד"צ העדה החרדית
תשובה: - העברתי את המידע למחלקת ההונאה בכשרות ברבנות הראשית.
שאלה: תפילה והצטרפות לציבור: לכב הרב, 1. לעיתים יוצא לי להתפלל במנין אשכנז (אני נוהג בלי נדר להתפלל ספרד). מה כדאי לעשות שהציבור מתפלל עלינו לשבח לאחר קדיש תתקבל. האם להצטרף מייד או להמתין ולקרוא בינתיים קטעים שלא הספקתי ולשוב להתפלל עם הציבור את שיר של יום? 2. לצערי לעיתים אני נאלץ לסיים את התפילה לפני הציבור. האם כדאי להתפלל עם הציבור ובשעה שאני נאלץ לצאת לקטוע את התפילה ולצאת. או שמא במצב כזה כדאי להתקדם ולדלג למשל על האזנה לקריאת התורה ולמזמורים המלווים את הוצאתו והשבתו של ספר התורה? האם יש קטעים שכדאי לומר בבקר או לחילופין לסיים קטעים שלא סיימתי למרות שהציבור לא הגיע אליהם או לחילופין סיים לאומרם (ואין לי שהות להשלימם מיד לאחר התפילה)? רוב תודות
תשובה: יש כמובן דעות שונות ביחס לשאלות שלך, ואני את שלי כותב: א. תפילת עלינו לשבח נתפסת על ידי פוסקים רבים כתפילה ציבורית שיש לאומרה עם הציבור, וזו הדרך שיש לנהוג בה כאשר מתפללים במניין שסדר התפילה בו שונה מהנהוג אצל המתפלל. ב. כאשר צריכים לצאת מוקדם: כאשר מדובר בדברים שניתן לעשות רק עם הציבור (קריאת התורה) יש להעדיף את קריאת התורה, ולאחר מכן לומר ביחידות אשרי ובא לציון ועלינו, וכמובן שאם אפשר לומר את הכל   יש לומר את הכל. ג. יש גם עדיפות לומר "ובא לציון" עם הציבור, שכן מדובר ב"קדושה", אבל כמובן הדבר תלוי בזמן ובאפשרות.
שאלה: הלוואה ת כפול בשמיטה: בסוף הקיץ התארחנו בצימר בישוב בגליל ובטעות בעל הצימר גבה מאתנו ת כפול (פעם אחת מכרטיס אשראי שנתנו בתור בטחון, ופעם בצ ק ששילמנו בעת השהייה) בסוף השנה עשיתי פרוזבול בעיקר בשביל השימוש בבנקים אבל גם בשביל המקרה הנ"ל כשגילינו זאת הוא הבטיח להשיב את הכסף במהרה במהלך שיחות טלפון והתכתבות ב MAIL אולם טרם עשה זאת. עד שהשבוע לאחר ששלחתי לו הודעה שאני מצטער אולם נאלץ להיפגש בבית משפט הוא שלח הודעה שהוא ממש מתבייש אולם הוא במצב קשה ועיכלו לו את חשבון הבנק והוא ישתדל להשיב את הכסף. יש לציין שכשהיינו שם (טרם התגלתה הטעות) הוא אמר שבבעלותו שתי וילות בישוב אחת אותה השכרנו והשנייה בא הוא גר כלומר: גם אם כרגע הוא בקשיי נזילות מבחינת נכסים הוא מחזיק בנכסים שלהערכתי שוויים לפחות פי 4 מערך הדירה שלי (בהערכה זהירה) יחד עם זאת הרגשתי שאולי יש כאן נסיון אישי לבדוק האם אני מקיים את השמיטה אולם ידוע שגם מי שטוען שהוא עני צריך לבדוק אותו ואם נותנים צדקה סתם זה לא ממש מועיל השאלה: 1. האם יש כאן בכלל מקום לשמוט את החוב? 2. האם זכותי לדרוש ממנו הוכחות לכך שהוא אכן בקשיי נזילות ולא סתם נוכל? אם כן מה נהוג מותר לבקש? 3. האם ראוי מותר אפשר להמיר את החוב בשווה כסף (ארוח חינם בשנה הבאה)?
תשובה: וברכת ד  א. מי שעשה פרוזבול איננו מחוייב בשמיטת כספים, ועל כן אפשר לתבוע את החוב. ב. על פי סעיף א, אינך חייב לשמט, אבל אם אתה רוצה אין מניעה, אם אתה רוצה לברר הנושא סבוך מאד, כיצד תדע האם אין לו כספים במקומות מסתור וכדו, בית משפט יכול לחייב אותו אבל אתה כאדם פרטי אינך יכול לכפות אותו לגלות את כל המקורות. ג. אפשר להמיר, אבל קשה לסמוך על כך. בברכת התורה והארץ יהודה הלוי עמיחי מכון התורה והארץ
שאלה: מוסיקה והופעות בניגוד לתורה: אני מוסיקאי בן 20, ובזמן האחרון יש לי לבטים בכל מה שקשור למוסיקה והתורה. אני שומר שבת ומקפיד על חלק מהמצוות, בזמן האחרון אני מתחזק מאוד וחזרתי להניח תפילין בכל יום, בנוסף אני מרגיש שאני מאוד בשל לחזור בתשובה. בשביל להתפרנס מהמוסיקה שאני עושה אני צריך להופיע במועדונים ברים וכל מיני מקומות כתקליטן ולנגן את המוסיקה שלי. ניסיתי הרבה עבודות בחיים, והדבר היחיד שאני באמת מצליח לעשות בהצלחה זה מוסיקה. ההגיון שלי אומר שלהופיע במקומות שיש בהם עירוב של נשים וגברים זה אסור, למרות שזה הדבר היחיד שאני יכול לדמיין את עצמי מתפרנס ממנו. אני מאוד רוצה להתקדם בחיים המקצועיים וגם בתורה, ואני מוצא את עצמי כל היום במחשבות במה לבחור ואם בכלל צריך לבחור או שאפשר לשלב.
תשובה: ברוך שובך הביתה, לאור התורה ונעם המצוות. אתה צודק, אסור לנגן בפני קהל מעורב רוקד, ולשם אתה צריך לשאוף להגיע, להופיע רק בפני קהל שאינו עובר על איסור בשל נגינתך. אולם עדיף תקליטן שהניח תפילין בבוקר ושומר שבת, מתקליטן שגם את יסודות התורה הללו אינו עושה. ולכן עליך להתקדם בשלבים של הסתגלות. ראשית, טהרת המשפחה כשרות ושבת. כשתרגיש מסוגל, ציצית וכיפה. ולבסוף תבחן כיצד תוכל לחדול מלנגן בפני ריקודים מעורבים, ולעבור לקהל שאינו עובר על איסור. תוכל להוועץ בעמיתים דתיים ולשאול אותם כיצד פונים לקהלים אלו. בהצלחה
שאלה: קייטרינג בשבת: כב הרב האם מותר לשכור שירות קייטרינג כולל מלצרים עבור אירוע שבת חתן מבלי להציע לצוות לינה במקום האירוע? (יש לנו כבר הרבה אורחים שילונו בשבת) ב מראש א
תשובה: לשואלת נראה לי שגם לך ברור שאם אין להם אפשרות לינה, אז את זאת שלמעשה גורמת להם לחלל שבת, וזה אסור. אפי קיציס
שאלה: הונאת ממון: כמה חברים ואני העלנו שאלה בישיבה בעקבות לימוד של מסכת בבא מציעא "פרק שישי "אונאת דברים". האם מותר להוריד סרט מהאינטרנט (שמוקרן כרגע בקולנוע ועולה כסף בשביל לראות אותו) ולקחת את הסרט לסניף ולהקרין אותו תמורת כסף? אשמח לקבל תשובה עם מקורות
תשובה: ראשית, יישר כוח הן על ההכרעה להפוך את לימוד התורה לא רק למשהו תיאורטי אלא גם למשהו מעשי, והן על השאלה עצמה, שהיא מהשאלות היותר חשובות בעולמה של תורה, ולא נחתם גזר דינם של דור המבול אלא על הגזל. בקיצור: א. הבה נדייק: השאלה שאתם מעלים אינה קשורה לאונאה, ואינה קשורה לאונאת דברים. אונאה היא ציעור   הקונה או המוכר   בשל רמאות שהייתה קשורה בעיסקה. בדרך כלל מדובר על אונאה במחיר המוצר, אולם בוודאי למדתם כי יש עוד סוגים של אונאה. ב. אונאת דברים היא ציעור אדם על ידי אזכור החיים הקודמים שלו, היותו גוי בעבר או עובר עבירה וכדו, וזה המכנה המשותף בין אונאת דברים לאונאת ממון. ג. הנושא בו אתם עוסקים קשור לדיני גזל, והשאלה היא האם בהורדת סרטים שיש להם ערך מסחרי יש איסור או אין איסור. בנושא זה רבו הדעות הרבניות, מקצה עד קצה. ד. אני נמצא בקצה. אני טוען שזה גזל גמור, ושהדבר אסור מדיני גזל. אמנם, רש"י כותב בש"ס שגזל מדאורייתא הוא רק כאשר גוזלים חפץ ממש ("ויגזול את החנית"), אולם רואים מסוגיות אחרות ומפוסקים אחרים כי גזל יכול להיות גם בצורות אחרות. מאז המצאת הדפוס, כתבו שותי"ם רבים כי ההלכה מכירה בזכויות יוצרים (יש על זה ספרים של ממש) ופגיעה בזכויות יוצרים היא גזל, או לפחות עוולה שנאמר עליה "ושארית ישראל לא יעשו עוולה", ועל כן היא אסורה לחלוטין. ה. אם תרצו, תוכלו לקרוא על כך כאן: ושוב יישר כוח
שאלה: kit kat: האם שוקולד kitkat של חברת נסטלה שיוצר יובא לסין הוא כשר?
תשובה: לא. ואולי זו הזדמנות לחזור על דבר שכתבתנו עליו כמה פעמים. 1. לא אוכלים מוצר בלי כשרות מפורשת. 2. חברה גדולה בינלאומית מיצר במפעלים שונים הפרוסים בכל רחבי העולם. אם המוצר כשר במפעל אחד זה לא אומר שהוא כשר במקום אחר. למשל: "פרינגלס" "TIK TAC" "MENTOS" ועוד הרבה מוצרים. הרבנות מפרסמת על המוצרים הללו וכדאי לעקוב אחרי הפרסומים שלה. לדוגמא-
שאלה: הונאה: אם חבר שלי עשה לי הנחה בחנות מפני שאנו חברים והראתי לחבר שלי שנתנו לי הנחה והוא הלך לחנות ולא נתנו הנחה האם זה נקרא הונאה?
תשובה: לשואל השאלה היא מה הם כללי העבודה של החנות. אם מותר למי שעובד שם להפעיל שיקול דעת ולתת הנחה כפי הבנתו, אז זה ר. אם אסור לו להפעיל שיקול דעת, או שיש כללים מדוייקים להנחה (למשל סכום קנייה וכד ), אז הוא חייב לפעול ע"פ ההנחיות שקיבל. כל חריגה מהנחיות בעל החנות היא גזל. המבחן הוא אם הוא עושה זאת בסתר או לא. עליו לשאול את בעל החנות מה הוא מתיר לו לעשות. אפי קיציס
שאלה: הונאה: אם חבר שלי עשה לי הנחה בחנות מפני שאנו חברים והראתי לחבר שלי שנתנו לי הנחה והוא הלך לחנות ולא נתנו הנחה האם זה נקרא הונאה?
תשובה: אני לא מבין את השאלה. מי לדעתך הונה את מי?
שאלה: תיקון הברית: הרב, אני הייתי חילוני בעבר, התקרבתי מאוד לדת לאחרונה וקיבלתי על עצמי לתקן את הברית, שזה אומר להפסיק לחטוא בהוצאת זרע לבטלה. יש משהו שאני צריך לקרוא ולעשות בשביל להתחיל לתקן לחלוטין? אשמח להדרכה ממך רב יקר! ואיך נוטלים ידיים אחרי שירותים ומה מברכים? ואיך נוטלים לפני אכילת לחם?
תשובה: צריך כוחות נפש גדולים כדי לתקן את הברית. לכן גם אם התחלת ואתה מתקדם לאט - תתקדם בקצב שלך. אם יהיו נפילות - אל תתייאש, תדע להתגבר ולהמשיך. קישור לענייני נטילת ידיים
שאלה: סליחה: לכבוד הרב, רציתי לשאות אותך 2 שאלות : 1. אני רוצה לבקש סליחה מאנשים שדיברתי עליהם לשון הרע שאין לי אפשרות לבקש מהם כי הפסקתי את הקשר איתם ואני לא יודעת את מספר הטלפון שלהם וגם אם היה לי הייתי מתייבשת נורא כי הם לא מכירים אותי אבל אני מכירה אותם ( כי דיברתי עליהם לשון הרע עם חברות ). 2. בעבר לפני שהתחזקתי היו לי מספר ידידים שכן ישלי אפשרות להשיג את המספר שלהם אבל אני חוששת שאני יתפתה לחזור לקשר איתם או שזה יתפתח לשיחה ארוכה ומיותרת.וראיתי מישהי באיזשהו אתר שילדה בסך הכל רצתה לבקש סליחה ובסוף זה גרם לה לעבור עוד מלא חטאים.ואני לא רוצה בכך.אש מה עושים? אשמח לתשובה, ב לירז.
תשובה: לשואלת 1. תשובה על לשון הרע שאינך זוכרת ויודעת על מי ספרת. במקרה כזה אין ממי ואיך לבקש סליחה, ועיקר התשובה זה חרטה על העבר וקבלה לעתיד שלא לחזור על זה. 2. כאשר את יודעת על מי דברת. אם הוא יודע שדברת עליו לשון הרע והוא נפגע מזה, צריך לפייסו. אבל אם הוא כלל אינו יודע, ועכשיו שתספרי לו הוא עלול להעלב ולכעוס, אז זה לא יהיה נכון לעורר מריבה חדשה עכשיו, בשביל שאולי תצליחי לפייס אותו. כלומר הנימוק הקובע אינו הבושה, אלא הסכסוך החדש, שלא כדאי לפתוח בו. לכן צריך לבקש סליחה באופן כללי, כמו שאנו עושים לפני יום כיפור - סליחה אם פגעתי בך. אפי קיציס.
שאלה: תמציות הומאופטיות של ד  ר ריקוויק: שאלתי היא האם ניתן לרכוש ולהשתמש בתמציות הומאופטיות של ד"ר ריקוויק. אין עליהן הכשר והן מכילות אחוז גבוה של אלכוהול. המוכרת בבית המרקחת טענה שזה לא אלכוהול שעשוי מיין. האם אתם מכירים את התמציות האלו?
תשובה: גם אלכוהול שלא עשוי מיין יכול להיות איסור דאורייתא _ איסור חדש. צריך להיות בטוח שזה באמת אלכוהול כשר. יש בתי מרקחת בארץ של אנשים ירא שמים ששם הכל נבדק. ויש גם תמציות מחו"ל עם הכשר. תחזור שוב על כל השאלה ותכתוב לנו את איזור מגוריף ותשתדל למצוא חומר עם כשרות.
שאלה: פרסום באינטרנט של מעשה נוכלות והלכות לשון הרע: נעקצתי בידי חברה להשכרת חדרים ואיני היחידה. ברצוני לפתוח דף באינטרנט ובו אזהרה מפני האדם שעקץ אותי ומפני החברות השונות שבבעלותו ובו קריאה לכל מי שנפגע מאותו אדם לפרסם את סיפורו ו או לפנות אלי בפרטי. כוונתי הן לעזור לעצמי בהליכים המשפטיים, הן לעזור לאחרים הנמצאים נגדו בהליכים משפטיים כדי שיוכלו למצוא סעד לטענתן בנוגע לחוסר יושר מצדו הן מבחינת "בפני עיור לא תתן מכשול" - להציל קרבנות פוטנציאליים מפניו. האם זה מותר כי זה לשם תועלת? השאלה היא הלכתית ולא נוגעת לעניין החוקי של התגוננות מתביעה על לשון הרע, שבוודאי אקח גם אותו בחשבון.
תשובה: מותר אם לא מגזימים וכותבים רק את האמת
שאלה: האם מותר להרוג מחבל שנוטרל: כבוד הרב ברצוני לשאול מה דעת ההלכה ביחס למחבל שכבר נפגע ושוכב מדמם על ארץ. האם מותר להתעלל בו? האם מותר לירות בו על מנת להרגו? פשוט שבמדינה נורמלית היו שופטים אותו למוות בבית משפט אך היות וידוע שכאן שופטים אותם רק לעונשי מאסר שבמסגרתם הם רק מתקדמים בלימודיהם ובסופו של דבר משתחררים בכל מיני עסקאות והסכמים, האם לא עדיף שמי שנמצא במקום יחסל אותו וזהו? ומה הדין ביחס לחייל או שוטר במצב הנ"ל?
תשובה: בנכרי רוצח- אם יש נכרי רוצח שלא הומת כגון שברח ונלכד והובא לדין, הרי זה נידון בסייף בדיין אחד (הכל כשרים לדון אותו חוץ מאשה, כהכרעת הרמב"ם בהל  מלכים פ"ט), וע"פ עד אחד אפילו קרוב, וללא התרעה. כל זאת ברוצח רגיל. אך בשעת מלחמה כגון בימינו, אין צורך בדיין וכו  להרוג את האוייב, והורגים אותו גם כשנפל מידיו נשק בקרב, שכך דרך המלחמה ולא נצטווינו להמנע מלהרוג מי שנגמרו לו הכדורים בנשק עד שידרוך שוב את הרובה, שהלא ישוב מיד לרצוח ואין סכנה גדולה מזו לא"י וללוחם. והכתוב מעיד- "ויפלו לפני יונתן, ונושא כליו ממותת אחריו", שמי שנשאר חי בקרב ודאי שב לסורו ויש להורגו ולא די לפצוע. ומה עוד שגם כשהאוייב מדמם וצולע הלא הוא יכול לפגוע, והיו דברים מעולם, ולכן הורגים אותו במקום אם הוא עדיין זז, וכדברי דוד- "ארדוף אוייבי ואשיגם ולא אשוב עד כלותם". אין אנו יכולים להבחין לבדנו אם הרוצח  מנוטרל, שהרי כל ספק ספיקא בסכנת נפשות אזלינן לחומרא, ולכן נהרג האוייב מיד עד רידתה. זה הכלל- איננו חומלים על הקמים עלינו בצדקנות ובמוסר מזוייף, ואיננו דומים לזרמים המכריעים על פי תחושת הבטן המשתנה כפי כיוון רוח הזמן וללא מקורות. יש לנו תורה, הלכות מלחמה, הלכות רוצח והלכות נכרי, ואנו חיים רק לאורם. הם המוסר האמיתי, ואשרי מי שעושה מלחמות ד  כדוד מלכנו ומסורת ההלכה, ולא כנטיה התרבותית המערבית החולפת. כל האמור הוא רק להלכה באופן כללי. אך למעשה ההכרעה בדיני נפשות לרבים מסורה בידי גדולי זקני הפוסקים ולאחר הבאת כל הגורמים הלאומיים והבטחוניים והחוקיים בחשבון, בהוראה הממלכתית של הרבנות הראשית. כך לאזרח. וחייל צריך לשאול את הרבנות הצבאית שהיא המרא דאתרא בצבא.
שאלה: צניעות: רציתי לשאול האם צניעות היא רק בין נשים לגברים? אם אני נמצאת בחוף נפרד אני יכולה להתלבש בלי הגבלות לבוש? או בכל סביבה אחרת שהיא רק לנשים.
תשובה: לטהרת הצניעות, צריך שעל החוף לא יהיו גברים בכלל, גם לא מציל. במקרה כזה, על פי שורת הדין אין הלכות צניעות בין נשים. למרות זאת נשים רבות מקפידות גם על צניעות בין נשים מתוך הרגל ותחושה טבעית של צניעות. עייני
שאלה: האמונה בזמן מלחמה - מה עושים?: הרב, בעקבות גל הפיגועים בתקופה האחרונה עלו בי חששות ושאלות רבות. בעיקר עלתה השאלה: עד כמה אנחנו צריכים לשמור על עצמינו מתוך הציווי "ונשמרתם מאוד לנפשותיכם"- להשאר בבית, לא ללכת ללימודים או לסניף או לחברים? להמנע ממקומות התאספות זה אומר גם לא ללכת לבית הכנסת? ועד כמה אנחנו צריכים להמשיך בחיינו רגיל, ולא לתת להם את הגוואה של הנצחון? אחרי הכל הם מנסים לשבור אותנו, יש פה מלחמה על הרוח של עם ישראל, לא רק על האנשים עצמם. ומה אפשר לעשות כדי להגביר את האמונה והבטחון שלי בהקב"ה? זה שיש פחד זה אומר שהאמונה שלי לא מספיק יציבה? ובשורות טובות!
תשובה: שאלת באופן כללי לגבי האמונה בה, ושאלת באופן מעשי לגבי איך נכון לנהוג. ביחס לשאלה המעשית, יש לנהוג על פי הנחית מערכת הבטחון. למיטב ידיעתי לא ניתנה שום הוראה רשמית מטעם הממשלה ולכן בודאי שאין צורך להמנע משום פעילות באשר היא. את צודקת לגמרי שמטרת הטרור היא לשבור את הרוח, ולכן כל עוד מערכת הבטחון לא נותנת הוראות ספצפיות, עלינו להמשיך וללכת בגאון ברחובות ארצנו. ביחס להגברת האמנה - זה טבעי מאד לפחד, וזה בכלל לא אומר שהאמונה לא יציבה. האמונה לא מונעת פחדים אלא עוזרת לנו להתמודד איתם. אנחנו מבינים שכאשר אנחנו חיים בארץ אנחנו לא עושים את זה רק בגלל שנולדנו בה אלא בגלל שיש לנו שליחות אלוקית - יש משמעות אדירה לשהיתנו פה ולכן גם יותר קל לנו להתמודד עם הקשיים השונים הנובעים מהמגורים שלנו בארץ ברכה והצלחה ושנזכה בע"ה להרבה שלוה ושקט טוביה tsbias1 gmail.com
שאלה: מבטים: כבוד הרב, בת הזוג שלי בחורה טובה עם מידות טובות ב"ה ויש התנהגות אחת ספציפית שרציתי לשאול אותך עליה. אישה שכידוע אין עליה איסור בנושא העיניים, מותר לה להסתכל על גברים אחרים. אני מרגיש שאם יש גבר יפה בסביבה היא תסתכל עליו או תשנה את הדיבור שלה במקצת זאת אומרת תהיה יותר חסרת סבלנות וכו. האם יש לזה מקום? וכששאלתי אותה שאלה הפוכה איך היא הייתה רוצה שאנהג היא ארה לי שכמובן שאתייחס רק אליה ולא ישנה לה מי נמצא לידנו והיא אמרה שכמובן גם ככה היא נוהגת. (לא רציתי לשאול אותה על מקרה ספציפי)
תשובה: באופן הלכתי יבש - אין כאן איסור. וודאי אפשר להבין שהדבר מפריע לך. יכול להיות שיש לה הרגלים מהזמן שהייתה עדיין צעירה רווקה. יתכן שהיא לא מודעת לכך שגברים יפים מושכים את תשומת ליבה - מפני שגם לה לא נוח להיות כזאת. אני ממליץ לך לעת עתה להבליג על כך. נראה שהיא לא בשלה להכיר בכך. העלאת הנושא בעת הזאת לא תביא פתרון אלא הכחשות שלה וכעסים שלך - שום טובה וברכה לא יצמחו מכך. תמתין עד שיבשיל הזמן (זה יכול לקחת שנים!): כשהיא תהיה מוכנה להכיר בכך אז יהיה מקום לפתוח זאת בדרך שתביא תועלת ולא נזק.
שאלה: אמר תן טל ומטר לפני ז חשוון: הרב! אם אמרתי תן טל ומטר לברכה במקום תן ברכה, בראש חודש, אבל לפני ז חשון, אני צריך לחזור לראש? אבי
תשובה: בעת הזו אין חוזר (הגהות רעק"א)
שאלה: עוף מהדרין רבנות ירושלים בהשגחת הרב אריה שטרן: העופות הנ ל נמכרים ב רמי לוי מהדרין הם לא מופיעים ברשימה המומלצת שלכם. האמנם?
תשובה: 1. איו עופות בהשגחת הרב אריה שטרן. באם ראית תיעוד כשרות כזה יתכן ומדובר בזיוף אנא העבר לנו צילום למייל misrad kosharot.co.il 2. רשימת המומלצים מתייחסת לעשה טוב ולא לסור מרע
שאלה: הנחת תפילין של יד: אני איטר. רצועת התפילין מושחלת ללולאה מלמעלה למטה. הידוק התפילין לקיבורת נעשה ע"י משיכת הרצועה חזק למעלה, ואז אני כורך 7 כריכות על היד, בכיוון מהחוץ כלפי הגוף, מלמעלה למטה (כיוון השעון). הבחנתי היום ב- 2 איטרים להם 8 רצועות על היד. ככל הנראה הם מניחים מהגוף והחוצה, מלמטה למעלה (כנגד כיוון השעון). האם אני לא מניח תפילין נכון חלילה?
תשובה: לשואל ם רב א. קשה לענות על זה בהתכתבות. הכי נכון זה לגשת לרב בית הכנסת ולשאול אותו. ב. ההבדל הוא איך סופרים את חצאי הסיבובים, הראשון והאחרון. יש שסופרים אותםויש שלא, ולכן הם מוסיפים עוד סיבוב, כך שלך זה נראה כמו 8. אבל 2 השיטות כשרות. ג. אגב, זה אותו דבר אצל ימניים ושמאליים, יש לפעמים הבדלים בין נוסחי קשירה שונים. אבל כאמור אם אינך בטוח תשאל את רב בית הכנסת. אפי קיציס
שאלה: עלי לואיזה לימונית: ב"ה, לכם. האם עלי לואיזה לימונית מיובשים אפשר להשתמש ללא חשש. כמו"כ האם אפשר לייבש בתנור עלי לואיזה ולהשתמש ללא חשש. שאו ברכה ו
תשובה: צריך לסנן את התה העשוי מהם
שאלה: לימוד אמונה: אני מעוניין בלימוד אמונה, עם איזה ספר עדיף להתחיל, מסילת ישרים או כוזרי?
תשובה: לשואל לא כתבת בן כמה אתה, איפה אתה לומד ומה הרקע. ספר מסילת ישרים עיקרו ספר מוסר. הוא אינו מברר את יסודות האמונה אלא בא לתאר מהי המסילה של מי שרוצה להתעלות ולהתקרב לה. הספר אינו קשה, וניתן ללמוד אותו לבד או עם חברותא. ספר הכוזרי הוא ספר אמונה שמברר את יסודות האמונה. הספר קשה יותר לקריאה ולהבנה מאשר מסילת ישרים, בין השאר בגלל שסדר הנושאים בו פחות ברור. מומלץ להתחיל ללמוד בו עם הדרכה, שיעורים או מישהו שכבר מכיר אותו. אפי קיציס
שאלה: ברור שערכתי לגבי התמציות שלד  ר ריקוויג: אתמול שלחתי שאלת בירור כשרות לגבי התמציות של ד"ר ריקוויג. בזמן שהמתנתי לתשובתכם ערכתי חיפוש באתר של הרבנות הראשית ובסוף איתרתי את שם היבואן כבעל אישור כשרות. יש רשימה ארוכה של תמציות שהרוב שלה כשר. צריך לבדוק ברשימה האם התמצית המבוקשת היא בעלת הכשר. נותן הכשרות הוא הרבנות ברלין, גרמניה. האם אפשר להשתמש גם למי שמקפיד לצרוך רק מוצרים ברמת מהדרין?
תשובה: לכאורה נראה שהתמצית ר. אולם מוסיפים את התמצית האלכוהול, ולכן צריך לבדוק היטב את המקור והכשרות של האלכוהול. וכאן אין לסמוך על מי שלא מבין בזה ולכן יש לקנות במקום בבעלות אדם ירא ה. אם יש לכם בעיה למצוא מקום כזה אז תחזרו אלינו ותיכתבו את מקום מגוריכם ונעשה לעזור.
שאלה: מעשרות: קרוב משפחה העביר אלי כספי מעשרות שלו על מנת שאעביר לנזקקים. (כי יודע שאני מכירה משפחות נזקקות) אותו קרוב לא יודע שכרגע מצבי הכלכלי האישי - דחוק מאוד! בעלי אברך. האם מותר לי להעביר את הכסף אלי.? ולרכוש בו: נעליים במקום אלו שקרועות, ועוד פרטי לבוש ומאכל נחוצים וכד
תשובה: מכיוון שאת כעת זקוקה לכסף, את רשאית להשתמש בכסף עבור הצרכים הבסיסיים שלך. בתפילה שתזכי להיות מהנותנים ולא מהקבלים. רבה הלל
שאלה: טל ומטר: לרב ו על הזמן שאתה משקיע בתשובות לשאלות ציבור הגולשים. כידוע לכל אנו אומרים בתפילה בתקופה זו משיב הרוח ומוריד הגשם אבל עדיין ברכנו או תן ברכה וזאת מכיוון שבתקופה שבה בית המקדש היה קיים עולי הרגל שחזרו מבית המקדש היו צריכים להגיע הביתה ללא חשש גשמים. שתי שאלות על הלכה זו: 1. מדוע אנו ממשיכים לעשות כך גם בימינו? הרי בית המקדש לצערנו חרב וגם אם נזכה לבנותו היום עולי הרגל יוכלו לחזור לבתיהם בבטיחות ובנוחות בתוך שעות ספורות באמצעות אמצעי התחבורה המודרניים. האם לא כדאי להתחיל ולומר ברך עלינו (טל ומטר) כבר במוצאי שמחת תורה? 2. בהנחה ונמשיך לומר ברך עלינו רק שבועיים אחרי שמחת תורה כפי שנוהגים היום. על פי אותו הגיון יש צורך לחזור ולומר ברכנו (תן ברכה) שבועיים לפני פסח וזאת כדי לתת לעולי הרגל הזדמנות להגיע לבית המקדש יבשים ובריאים מדוע לא עושים זאת? על התשובה
תשובה: התשובה הכנה לשאלה זו היא פשוטה: שמרנות מקיימת. אנחנו נרתעים משינויים בנוסח התפילה, גם אלה שנראים בעינינו הגיוניים, בשל הרצון שלנו לא להתחיל לבחון כל משפט ומשפט בהלכות תפילה, דבר שימוטט בצורה משמעותית את התפילה שלנו. בעיקר כאשר מדובר בהלכות שנפסקו כבר בימי המשנה והגמרא. יש כמובן לשמרנות זו גם תוצאות בעייתיות, ופעמים רבות התייחסתי לכך, שכן אנו מוצאים את עצמנו עוברים על "דובר שקרים לא יכון לנגד עיני", אולם במקרה הזה   הנושא אינו כה קריטי לשינוי, שכן איננו אומרים משהו שהוא לא נכון, אלא ממשיכים לשמור על הלכות תפילה קדומות גם כשהתאריכים פחות רלוונטיים, ועל כן אנו מעדיפים שלא לשנות. שאלת ההגעה של עולי פסח נשאלה כבר על ידי קודמים לנו. אחת התשובות היפות היא של רשז"א זצ"ל: הבאים לסוכות באים בבגדי קיץ, ואינם ערוכים לחורף. על כן ממתינים עד שישובו למקומם  הבאים לפסח ערוכים לגשם, ועל כן לא מפסיקים. תשובה פשוטה יותר היא שכל עוד לא התחלנו לבקש גשם   אנחנו דוחים את הבקשה. אולם כשהתחלנו, ואנו עדיין זקוקים לגשם   לא מפסיקים. ויישר כוח
שאלה: הנחת תפילין- הקריאה הקצרה: הזמנים של ציצית ותפילין קרובים מידי לשעה שבה אני נוסע לבית הספר, אז רציתי לשאול מהו סדר התפילה הקצרה ביותר שאוכל לקרוא ושיוציאו אותי לידי חובה? הנחת התפילין חשובה לי מאוד, אשמח לקבל תשובה. ב מראש! ניב סולמני
תשובה: לשואל לא ברור לי כמה זמן הנסיעה ומה קורה בבית הספר. לכן אכתוב באופן כללי מהן האפשרויות. יש כמה אפשרויות. 1. להתפלל כאשר אתה מגיע לבית הספר בנחת. זאת האפשרות הכי טובה. 2. אפשרות נוספת, להתפלל בהסעה עצמה עם תפילין. ולמרות שיצטרך להתפלל תפילת שמונה עשרה בישיבה, זה עדיף מאשר להתפלל לפני הזמן. 3. להתפלל ברכות השחר ופסוקי דזימרא לפני הזמן. כשמגיע זמן הנחת תפילין להניח, להתפלל ברכות ק"ש ותפילת עמידה. אם אפשר גם אשרי ובא לציון, ולהשלים אח"כ את השאר. 4. אם אי אפשר, להניח תפילין ולומר ק"ש וארבע פרשיות, ואח"כ להשלים את התפילה בלי תפילין. אפי קיציס
שאלה: נשק בבית הכנסת: מדוע נשק " מקצר חיים" ותפילה "מאריכה חיים" - הרי שני הדברים הם כלים שאפשר להשתמש בהם להאריך ולקצר - הרי אם אתה מגן על אנשים עם הנשק אתה מאריך את חייהם וגם אם קצרת חיי רשעים זה מעשה חיובי. גם בתפילה יש בקשה על קיצור חייהם של הרשעים בברכת המינים. יוסי
תשובה: לך הולכים אחר הרוב - נשק הוא מקצר חיים גם אם למטרת מצווה חשובה. כגון כיבוש הארץ, הכרתת זרעו של עמלק וכד. דוד המלך נלחם כל חייו מלחמות מצווה ולפי הכתוב בספר דברי הימים - הקב"ה מעדיף שאת בית המקדש בנו יבנה. (כמובן שזה קשה מאד ואפילו נתן הנביא לא חשב שכך הם פני הדברים). התפילה היא חלק מתפקידנו בעולם הזה, וכמי שממלאים את תפקידנו - זה מאריך את חיינו ונותן חיים לעולם. לפעמים חיים לעולם זה על ידי קיצור ידי הרשעים ואם צריך גם סיום חייהם בעולם הזה (כגון רוצחים וכד  אותם יש להרוג גם אחרי שבצעו את זממם וגם אם לא נשקפת מהם שום סכנה בעתיד) לכן - הנכנס עם נשק לבית הכנסת - יכסה אותו במידת האפשר. דוד לוי 098987548
שאלה: נדר?: יש לי שאלה שאולי תישמע מוזרה קצת אך מודה שהיא מטרידה אותי למרות זאת. דיברתי עם ילדה קטנה, בת 3, היו לי משקפיים על הראש, היא אמרה לי "תיזהר שהם לא ייפלו" ואמרתי לה שאם המשקפיים יפלו לי אני מת. כמובן שזאת הייתה סוג של בדיחה. האם זה שהמשקפיים נפלו לי. נחשב כהפרה של משהו? אני מניח שלא. אבל חשוב לי לקבל תשובה.
תשובה: לשואל זה לא נחשב נדר. זה סתם לא ראוי לומר על עצמך דברים רעים כאלה. ח מאד נזהרו בכך. למשל הם כתבו שכאשר עוברים על עבירה מסויימת "בחורי שונאיהם של ישראל מתים". כוונתם היתה כמובן על בני ישראל עצמם, אבל הם לא רצו לומר את המלה מוות בסמוך למלה ישראל ולכן כתבו על שונאי ישראל. לכן, עליך להמנע מלומר מלים כאלה על עצמך. אפי קיציס
שאלה: כשרות דג: האם דג בשם זנדר או בשמו השני כידון הוא דג כשר בדרך כלל?
תשובה: הדג הזה מופיע כדג כשר ברימות שמות של דגים כשרים. עיין עוד - על האם ניתן לסמוך על שם של דג.